CELEX: 62016CN0159
Language: hr
Date: 2016-03-17 00:00:00
Title: Predmet C-159/16: Zahtjev za prethodnu odluku koji je 17. ožujka 2016. uputio Augstākā tiesa (Latvija) – „Starptautiskā lidosta ‚Riga’” VAS protiv Konkurences padome

30.5.2016   
            
            
               HR
            
            
               Službeni list Europske unije
            
            
               C 191/15
            
         Zahtjev za prethodnu odluku koji je 17. ožujka 2016. uputio Augstākā tiesa (Latvija) – „Starptautiskā lidosta ‚Riga’” VAS protiv Konkurences padome
   (Predmet C-159/16)
   (2016/C 191/19)
   Jezik postupka: latvijski
   
      Sud koji je uputio zahtjev
   
   Augstākā tiesa
   
      Stranke glavnog postupka
   
   
      Tužitelj:„Starptautiskā lidosta ‚Riga’” VAS
   
      Tuženik: Konkurences padome
   
      Prethodna pitanja
   
   
               1)
            
            
               Treba li članke 102. i 107. stavak 1. Ugovora o funkcioniranju Europske unije tumačiti u smislu da se jedno te isto ponašanje državnog poduzeća može analizirati i u pogledu postojanja državne potpore (u obliku eventualnog dodjeljivanja državne potpore klijentu ili trgovinskom partneru) i u pogledu zlouporabe vladajućeg položaja (diskriminacija u određivanju cijena)?
            
         
               2)
            
            
               Postoji li između tih dviju analiza određeni redoslijed ili hijerarhija?
            
         
               3)
            
            
               Je li javnom tijelu ili sudu pred kojim se vodi postupak zbog povrede pravila tržišnog natjecanja u vezi s utvrđivanjem diskriminatornih cijena klijentima ili trgovinskim partnerima javnog poduzeća dopušteno utvrditi da se ponašanjem gospodarskog subjekta krši članak 102. Ugovora o funkcioniranju Europske unije, ako se ta povreda odnosi na dodjeljivanje državne potpore protivno postupku prethodnog utvrđivanja iz članka 108. stavka 3. UFEU-a?